Steven Spielberg
Steven Spielberg () nyaéta salah saurang inohong dina widang pilem nu kasohor ti Amerika Serikat. Ti semet yuswa 12 taun, Spielberg geus ngamimitian karirna di dunya film.

Biografi 
Steven Allan Spielberg nyaéta putra ti pasangan Arnold Spielberg jeung Leah Frances. Sepuhna duanana asli urang Rusia.  Steven méakkeun mangsa budakna di Haddon Township, New Jersey, Phoenix, Arizona, jeung California.

Awal Karir 
Steven nyuprih élmu di California State University, ngan manéhna di drop out lantaran salila kuliah manéhna bari ngungudag cita-citana di dunya film. Sok sanajan kitu, harita Steven geus mimiti dipikawanoh salaku asistén diréktur dina film Barat klasik Wagon Trail (1957).
Di antara sababaraha karya mimitina, film Battle Squad, (1961) nu diangkat tina kajadian Perang Dunya II. Manéhna ogé nyutradaraan film Escape to Nowhere taun 1961 nu nyaritakeun barudak leutik dina mangsa Perang Dunya II, nu salah saurang pamaénna nyaéta dulurna sorangan Anne Spielberg.

Labél Mayor 
Steven ngamimitian karir mayorna dina taun 1974 ngaliwatan film The Sugarland Express bareng jeung Goldie Hawn. Ngaliwatan éta film, ngaran manéhna mimiti kasohor. Tina éta film manéhna meunang batu luncatan, dina taun 1975 Steven nyieun film nu judulna Jaws.

Karya-Karyana 
 Amblin' (1969)
 The Sugarland Express (1974)
 Jaws (1975)
 Close Encounters of Third Kind (1977)
 Sekuel Indiana Jones: Raiders of the Lost Ark (1981), The Temple of Doom (1984), jeung The Las Crusade (1989)
 E.T. - The Extra Terrestrial (1982)
 Hook (1991)
 Jurassic Park (1993)
 The Lost World: Jurassic Park (1997)
 Saving Private Ryan (1998)
 A.I. Artificial Intelligence (2001)
 Catch Me If You Can (2002)
 The Adventure of Tintin (2011)

Panghargaan jeung Kahormatan 
Steven Spielberg kungsi dilélér sababaraha panghargaan di antarana nyaéta dilélér salaku Best Director tina film Saving Private Ryan jeung Schindler's List. Salian éta manéhna ogé meunang panghargaan film terbaik pikeun film Schindler's List. Steven ogé kungsi meunang 3 Piala Oscar, sarta 170 panghargaan nu séjénna.
Pikeun ngaprésiasi kana karya-karya manéhanana, ngaran Steven Spielberg di pajang di Holywood Walk of Fame di Los Angles Amerika Serikat.

Rujukan 

Sutradara
Inohong Amérika Sarikat
Nu babar taun 1946
Artikel Wiki Sabanda II